CELEX: 31989R2123
Language: el
Date: 1989-07-14 00:00:00
Title: Κανονισμός (ΕΟΚ) αριθ. 2123/89 της Επιτροπής της 14ης Ιουλίου 1989 που αφορά την κατάργηση του καταλόγου των αντιπροσωπευτικών αγορών για τον τομέα του χοιρείου κρέατος στην Κοινότητα

Avis juridique important

|

31989R2123

Κανονισμός (ΕΟΚ) αριθ. 2123/89 της Επιτροπής της 14ης Ιουλίου 1989 που αφορά την κατάργηση του καταλόγου των αντιπροσωπευτικών αγορών για τον τομέα του χοιρείου κρέατος στην Κοινότητα  

Επίσημη Εφημερίδα αριθ. L 203 της 15/07/1989 σ. 0023 - 0024 Φινλανδική ειδική έκδοση: Κεφάλαιο 3 τόμος 29 σ. 0242  Σουηδική ειδική έκδοση: Κεφάλαιο 3 τόμος 29 σ. 0242 

***** ΚΑΝΟΝΙΣΜΟΣ (ΕΟΚ) αριθ. 2123/89 ΤΗΣ ΕΠΙΤΡΟΠΗΣ  της 14ης Ιουλίου 1989  περί καταργήσεως του καταλόγου των αντιπροσωπευτικών αγορών για τον τομέα του χοιρείου κρέατος στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 4 παράγραφος 6,  Εκτιμώντας:  ότι το άρθρο 4 παράγραφος 2 του κανονισμού (ΕΟΚ) αριθ. 2759/75 προβλέπει τον καθορισμό της κοινοτικής τιμής της αγοράς του σφαγμένου χοίρου από τις τιμές που διαπιστώνονται στις αντιπροσωπευτικές αγορές·  ότι, για να επιτραπεί η εφαρμογή της διάταξης αυτής, είναι ανάγκη να καταρτισθεί ο πίνακας των αντιπροσωπευτικών αγορών· ότι πρέπει να ληφθούν υπόψη για τον καθορισμό των τιμών του σφαγμένου χοίρου τόσο οι τιμές που διαμορφώνονται απευθείας στις αγορές ή στα σφαγεία όσο και οι τιμές που διαμορφώνονται στα κέντρα καθορισμού των τιμών και των οποίων το σύνολο αποτελεί για κάθε κράτος μέλος αντιπροσωπευτική αγορά·  ότι στη Γερμανία, στη Δανία, στη Γαλλία, στην Ελλάδα, στις Κάτω Χώρες και στο Ηνωμένο Βασίλειο οι τιμές που καταβάλλονται από τα δημόσια και ιδιωτικά σφαγεία διαπιστώνονται από ένα ή περισσότερα κέντρα διαμορφώσεως των τιμών για τις διάφορες περιφέρειες· ότι στην Ιταλία, στο Λουξεμβούργο και στην Ιρλανδία οι τιμές διαπιστώνονται απευθείας στους σημαντικότερους τόπους πωλήσεως, ενώ στο Βέλγιο και στην Ισπανία οι τιμές αγοράς καθορίζονται κατά μέσο όρο μεταξύ των τιμών που διαμορφώνονται αφενός στην αγορά και στα σφαγεία και αφετέρου στα κέντρα καθορισμού των τιμών·  ότι ο κατάλογος που προβλέπεται από τον παρόντα κανονισμό πρόκειται να αντικαταστήσει τον κατάλογο που έχει καθοριστεί με τον κανονισμό (ΕΟΚ) αριθ. 43/81 του Συμβουλίου της 1ης Ιανουαρίου 1981 περί καταρτίσεως του πίνακα των αντιπροσωπευτικών αγορών για τον τομέα του χοιρείου κρέατος μέσα στην Κοινότητα (3), όπως τροποποιήθηκε τελευταία από τον κανονισμό (ΕΟΚ) αριθ. 3553/88 (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αντιπροσωπευτικές αγορές κατά την έννοια του άρθρου 4 παράγραφος 2 του κανονισμού (ΕΟΚ) αριθ. 2759/75 είναι οι αγορές που εμφαίνονται στο παράρτημα.  Άρθρο 2  Οι παραπομπές στον κανονισμό (ΕΟΚ) αριθ. 43/81 θεωρούνται ότι γίνονται στον παρόντα κανονισμό.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 3 της 1. 1. 1981, σ. 15.  (4) ΕΕ αριθ. L 311 της 17. 11. 1988, σ. 4.  ΠΑΡΑΡΤΗΜΑ  Κατάλογος των αντιπροσωπευτικών αγορών για τον τομέα του χοιρείου κρέατος στην Κοινότητα  1.2 // 1. Το ακόλουθο κέντρο διαπιστώσεων:   // Anderlecht  // και   //   // το σύνολο των ακολούθων αγορών:   // Genk, Lokeren en Herve   // 2. Το ακόλουθο κέντρο διαπιστώσεως:   // Koebenhavn   // 3. Το σύνολο των ακολούθων κέντρων διαπιστώσεως:   // Kiel, Hamburg, Bremen, Hannover, Oldenburg, Muenster, Duesseldorf, Trier, Frankfurt-am-Main, Stuttgart, Nuernberg, Muenchen   // 4. Το σύνολο των ακολούθων κέντρων διαπιστώσεως:   // Ebro, Mercolerida, Mercovelez, Segovia, Segura, Silleda   // και   //   // το σύνολο των ακολούθων αγορών:   // Murcia, Barcelona, Burgos, Fueteovejuna, Lugo, Pozuelo de Alarcon, Alhama de Murcia, Mollerusa, Calamocha, Segovia, Olvega   // 5. Το σύνολο των ακολούθων κέντρων διαπιστώσεως:   // Rennes, Lyon, Nantes, Clermont-Ferrand, Bordeaux, Caen, Lille, Toulouse, Metz, Orleans   // 6. Το σύνολο των ακολούθων κέντρων διαπιστώσεως:   // Αλεξανδρούπολη, Σέρρες, Ιωάννινα, Λάρισα, Χαλκίδα, Πύργος, Ηράκλειο   // 7. Το σύνολο των ακολούθων αγορών:   // Cavan, Rooskey, Roscrea, Tralee e Mitchelstown   // 8. Το σύνολο των ακολούθων αγορών:  // Milano, Cremona, Mantova, Modena, Parma, Reggio Emilia, Macertata/Perugia   // 9. Το σύνολο των ακολούθων αγορών:   // Luxembourg, Esch   // 10. Το ακόλουθο κέντρο διαπιστώσεως:   // Rijswijk   // 11. Το κέντρο διαπιστώσεως του Bletchley για το σύνολο των ακολούθων περιοχών:   // Scotland, Northern Ireland, Wales and Western England, Northern England, Eastern England